123.83 REGOLI DWAR KREDITU TA’ TAXXA (OPERAZZJONIJIET BACKOFFICE) L-AVVIŻ LEGALI 331 ta’ l-2005. L-AVVIŻ LEGALI 331 ta’ l-2005. 1. Titolu. (1) It-titolu ta’ dawn ir-regoli huwa Regoli dwar Kreditu ta’ Taxxa (Operazzjonijiet Back Office). (2) Dawn ir-regoli japplikaw għal infieq kwalifikanti li jintefaq fi jew wara l-1 ta’ Jannar, 2005. (3) L-ekwivalenti tal-benefiċċji taħt l-iskema għandu jkun ammont li jkun approprjat speċifikatament fl-estimi finanzjarji tal-Gvern għal xi sena finanzjarja partikolari. Tifsiriet. 2. F’dawn ir-regoli, kemm-il darba r-rabta tal-kliem ma tkunx teħtieġ xort’oħra- "l-Att " tfisser l-Att dwar it-Taxxa fuq l-Income; Kap. 123. Kap. 123. " impjegat addizzjonali " tfisser impjegat li l-impjieg tiegħu jiġi ċertifikat mill-Korporazzjoni bħala impjieg ta’ impjegat addizzjonali permezz ta’ ċertifikat maħruġ taħt ir-regola 11; " intrapriża żgħira"u"intrapriża ta’ daqs medju " għandhom it-tifsira mogħtija lilhom taħt id-disposizzjonijiet tar-Regolamenti dwar il-Promozzjoni tan-Negozju; " il-Korporazzjoni " tfisser il-Korporazzjoni Maltija għall-Intrapriża; " kumpannija " tfisser kumpannija, kif imfissra fl-Att, li tikkwalifika bħala intrapriża żgħira jew ta’ daqs medju: Iżda b’effett minn dik id-data li jista’ jippreskrivi l-Ministru responsabbli għall-finanzi, "kumpannija" għandha tinkludi wkoll kumpannija kif imfissra fl-Att li ma tikkwalifikax bħala intrapriża żgħira jew ta’ daqs medju; " nfieq kwalifikanti " tfisser spiża li tintefaq fit-twettiq ta’ proġett kwalifikanti għal- (i) l-akkwist, il-bini, l-iżvilupp jew it-titjib ta’ xi proprjetà immobbli, magħduda spejjeż tax-xogħol li jiġu kapitalizzati bħala parti mill-ispiża ta’ dak l-akkwist, bini, żvilupp jew titjib; (ii) l-akkwist ta’ impjant u makkinarju, esklużi vetturi bil-mutur, xogħlijiet ta’ arti, antikitajiet u l-oggetti kollha li l-użu tagħhom kollu kemmhu jew il-biċċa l-kbira minnu jkun ta’ tiżjin jew li l-prezz tagħhom għandu x’jaqsam mal-valur intrinsiku iktar milli ma’ l-użu speċifiku tagħhom għal proġett kwalifikanti; (iii) l-akkwist ta’ jeddijiet fuq proprjetà intellettwali mingħand terzi taħt kondizzjonijiet tas-suq miftuħ meta l-prezz tagħhom jista’ jinqata’ fuq firxa ta’ żmien; "nfieq permissibbli " għandha t-tifsira mogħtija lilha fir-regola 9; " l-ogħla nfieq kwalifikanti " għandha t-tifsira mogħtija lilha fir-regola 6; " operazzjonijiet backoffice " tfisser l-għoti minn kumpannija ta’ servizzi professjonali jew amministrativi taħt ftehim ta’ outsourcing ma’ intrapriżi stabbiliti barra minn Malta, meta dawk is-servizzi jintużaw minn dawk l-intrapriżi barra minn Malta; " proġett approvat " tfisser proġett approvat skond ir-regola 5, taħt dawk il-kondizzjonijiet li jistgħu jkunu jgħoddu għalih skond ir-regola 5(2); " proġett kwalifikanti " tfisser proġett li jinvolvi nfieq kapitali għall-iżvilupp jew titjib ta’ faċilitajiet li jintużaw jew li huma mfasslin biex jintużaw għal operazzjonijiet backoffice f’Malta; " żmien tal-proġett " tfisser iż-żmien li jibda fl-iktar data kmieni li fiha għandu jibda u jispiċċa fl-iktar datatard li fiha għandu jintemm il-proġett kif stabbilit skond ir-regola 7(1)(d). 3. Kreditu ta’ taxxa dwar nfieq permissibbli. (1) Meta kumpannija li tmexxi sengħa, negozju, professjoni jew vokazzjoni tagħmel infieq permissibbli fit-twettiq ta’ proġett approvat u tissodisfa l-kondizzjoni dwar l-impjieg u l-kondizzjonijiet l-oħra rilevanti meħtieġa b’dawn ir-regoli hija jkollha jedd għal kreditu ta’ taxxa skond id-disposizzjonijiet ta’ dawn ir-regoli u bla ħsara għalihom. (2) L-imsemmi kreditu ta’ taxxa għandu jkun b’żieda ma’ ubla ħsara għall-jedd ta’ dik il-kumpannija għal tnaqqis, jekk ikun hemm, li jista’ jingħata dwar l-imsem minfieq skond id-disposizzjonijiet ta’ l-artikolu 14 ta’ l-Att. 4. Applikazzjoni lill-Korporazzjoni. (1) Meta kumpannija li tmexxi sengħa, negozju, pofessjoni jew vokazzjoni tagħmel jew tkun biħsiebha tagħmel infieq kwalifikanti fit-twettiq ta’ proġett kwalifikanti hija tista’ tagħmel applikazzjoni lill-Korporazzjoni biex jiġi approvat dak il-proġett. (2) Applikazzjoni taħt din ir-regola għandha ssir fuq formola li tkun aċċettabbli għall-Korporazzjoni u: (a) għandha tagħti dawk il-parti kolaritajiet dwar l-applikanti li jkunu meħtieġa biex jiġi stabbilit jekk hija tikkwalifikax bħala intrapriża zgħira jew ta’ daqs medju; (b) għandha tagħti deskrizzjoni tal-proġett, l-għan tiegħu, id-data ta’ meta jkun mistenni li jibda u kemm mistenni jdum; (ċ) għandu jkun fiha deskrizzjoni ta’ kull partita ta’ nfieq kwalifikanti li l-applikant i tagħmel jew fi ħsiebha tagħmel fit-twettiq tal-proġett, liema partiti għandhom ikunu miġbura skond il-kategoriji ta’ nfieq imniż/la fit-tifsira ta’ "nfieq kwalifikanti" fir-regola 2; (d) għandha tgħid kemm l-applikant ifiħsiebha timpjega impjegati addizzjonali matul iż-żmien tal-proġett u sa tliet snin mit-tmiem tiegħu; (e) għandha tagħti l-awtorizzazzjoni msemmija fis-subregola (3); (f) għandu jkun fiha dak it-tagħrif, tqassim u dettalji oħra, u jkollha magħha dawk id-dokumenti u ċertifikati, li l-Korporazzjoni tista’ teħtieġ; (g) għandha ssir mhux iktar tard minn tliet xhur qabel id-data tal-prospett tat-taxxa għas-sena ta’ stimali tiġi minnufih wara s-sena li fiha l-kumpannija tagħmel l-infieq li tirreferi għalih l-applikazzjoni. (3) L-awtorizzazzjoni msemmija fis-subregola (2)(e) għandha - (a) tagħti lill-Korporazzjoni u lill-uffiċjali tagħha aċċess għal kull post jew xogħlijiet skond mal-Korporazzjoni tista’ tqis li jkun meħtieġ biex taċċerta ruħha dwar kull ħaġa rilevanti għall-approvazzjoni ta’ applikazzjoni u l-jedd għal kreditu ta’ taxxa taħt dawn ir-regoli; (b) t awtorizza lill-Korporazzjoni biex tgħaddi lill-Kummissarju kull tagħrif u l-oriġinali jew kopji ta’ kull dokument u records li l-Korporazzjoni tista’ tikseb f’dak li għandu x’jaqsam ma’ l-applikazzjoni. 5. Approvazzjoni tal-proġett. (1) Meta l-Korporazzjoni tkun sodisfatta li proġett li dwaru tkun saret applikazzjoni taħt ir-regola 4 jkun proġett kwalifikanti bona fideu li l-applikazzjoni tkun saret skond il-ħtiġiet ta’ dawn ir-regoli, hija tista’ tapprova l-proġett u tgħaddi biex tagħmel id-deċizjoni u toħroġ l-ittra ta’ approvazzjoni kif provdut fir-regoli 6 u 7: Iżda- (a) il-Korporazzjoni ma għandha tapprova ebda proġett wara l-31 ta’ Diċembru, 2008 jew wara xi data li taħbat iktar kmieni li l-Korporazzjoni tista’ ssemmi permezz ta’ avviż fil-Gazzetta; (b) il-Korporazzjoni ma għandhiex tapprova proġett li jkun mistenni jdum għal iktar minn sitt aw tletinxahar. (2) Il-Korporazzjoni tista’ tagħmel l-approvazzjoni tal-proġett soġġetta għal dawk il-kondizzjonijiet li tista’ tqis li jkunu adatti. 6. Deċiżjoni dwar l-ogħla nfieq kwalifikanti. Meta l-Korporazzjoni tapprova proġett hija għandha tiddeċiedi saliema ammont, fil-fehma tagħha, l-infieq imsemmi fl-applikazzjoni jkun nfieq kwalifikanti u jkun meħtieġ u raġonevoli fid-dawl ta’ l-għan li għalih ikun jew kien maħsub li jsir, u l-ammonthekk deċiż għandu jkun l-ogħla nfieq kwalifikanti. 7. Ittra ta’ approvazzjoni. (1) Dwar kull proġett approvat il-Korporazzjoni għandha toħroġ ittra ta’ approvazzjoni lituri: (a) il-parti kolaritajiet ta’ l-applikant; (b) deskrizzjoni tal-proġett, b’dawk il-kondizzjonijiet li l-Korporazzjoni setgħet qieset adatti skond kif maħsub fir-regola 5(2); (ċ) l-ogħla nfieq kwalifikanti għal kull partita ta’ nfieq, murija l-kategorija taħt it-tifsira ta’ "nfieq kwalifikanti" fir-regola 2 li taħtha taqa’ dik il-parti ta; (d) l-ogħla total ta’ l-intensità ta’ għajnuna mogħtija mill-Istat li tkun intitolata għalih l-applikanti; (e) l-iktar data kmieni li fiha għandu jibda l-proġett u l-iktar datatard li fiha għandu jintemm; (f) l-iqsar żmien li għalih l-investiment għandu jinżamm skond ir-regola 9(2); (g) dawk il-partikolaritajiet l-oħra li l-Korporazzjoni tista’ tqis xierqa. (2) Il-Korporazzjoni għandha tagħti l-ittra ta’ approvazzjoni lill-applikant u tagħti kopja tagħha lill-Kummissarju. (3) Il-Korporazzjoni għandha toħroġ l-imsemmija ittra ta’ approvazzjoni sa mhux aktar tard mid-data tal-prospett tat-taxxa tal-kumpannija. 8. Il-kumpannija tiċċertifika li l-proġett i kun tlesta. (1) Meta jitlesta l-proġett approvat u mhux iktar tard minn sittin jum wara, il-kumpannija għandha tibgħat lill-Korporazzjoni ċertifikat magħmul minn persuna li tkun magħrufa mill-Korporazzjoni bħala kompetenti għal dan il-għan, u li jkun juri: (a) id-data li fiha jkun tlesta l-proġett; (b) l-ammont ta’ nfieq permissibbli. (2) Il-kumpannija għandha, fiż-żmien imsemmi fis-subregola (1), tagħti kopja taċ-ċertifikat lill-Kummissarju. (3) Il-Kummissarju jista’, wara li jirċievi kopja taċ-ċertifikat, jitlob opinjoni indipendenti dwar il-kontenut tiegħu mingħand il-Korporazzjoni jew persuna teknika oħra. 9. (1) L-infieq ikun nfieq permissibbli jekk usa fejn iseħħ u l-kondizzjonijiet kollha li ġejjin: (a) ikun nfieq kwalifikanti li jkun ġietassewmin fuq mill-kumpannija fit-twettiq ta’ proġett approvat u li la jkun tħallas lura lilha u lanqas ma għandu jinġabar lura minnha; (b) ikun partita ta’ nfieq imsemmija fl-ittra ta’ approvazzjoni maħruġa taħt ir-regola 7, ma jaqbiżx l-ogħla nfieq kwalifikanti għal dik il-partita u jkun infieq li dwar u tkun ġiet sodisfatta kull kondizzjoni li tkun setgħet ġiet magħmula applikabbli skond ir-regola 5(2); (ċ) ikun inte faq matul iż-żmien tal-proġett u għall-għan li għalih il-proġett kien approvat; (d) ikun mniżżel tajjeb, b’mod ċar u separatament fil-kotba tal-kumpannija u jkun hemm provi dwar u permezz ta’ dokumenti; (e) jekk dan ikun infieq għal xogħlijiet ta’ kostruzzjoni, ikun hemm fid-dokumenti msemmija fil-paragrafu (d) dikjarazzjoni tal-perit li taħt id-direzzjoni u s-superviżjoni tiegħu jkunu saru x-xogħlijiet, li tikkonferma li dak l-infieq ikun sar fit-twettiq tal-proġett kif approvat. (2) L-investiment li jsir bl-infieq permissibbli għandu jinżamm fil-kumpannija mill-inqas għal ħames snin wara t-tmiem taż-żmien tal-proġett. (3) Jekk investiment jew parti minnu ma jinżammx fil-kumpannija għaż-żmien imsemmi fis-subregola (2), l-ammont ta’ nfieq li jikkorrispondi għal dak l-investiment jew parti minnu, skond ma jkun il-każ, li ma jkunx hekk inżamm għandu jitqies li qatt ma kieninfieq permissibbli u għandhom japplikaw id-disposizzjonijiet tar-regola 13. 10. (1) Bla ħsara għad-disposizzjonijiet l-oħra ta’ din ir-regola, il-kondizzjoni dwar l-impjieg i msemmija fir-regola 3(1) tkun imwettqa jekk il-kumpannija tkun impjegat mill-inqas impjegat wieħed addizzjonali. (2) Bla ħsara għas-subregola (3), individwu jitqies impjegat addizzjonali jekk jitwettqu l-kundizzjonijiet kollha li ġejjin: (a) jiġi impjegat matul iż-żmien tal-proġett jew fi żmien tliet snin mit-tmiem tiegħu; (b) jiġi mpjegat taħt kuntratt għal żmien indefinit jew għal żmien ta’ mhux inqas minn tliet snin; (ċ) id-dmirijiet tiegħu ikollhom x’jaqsmu biss u direttament ma’ operazzjonijiet backoffice tal-prinċipal; (d) l-impjieg tiegħu joħloq żieda netta fl-għadd ta’ impjegati fulltimeta l-prinċipal; (e) l-impjieg tiegħu ikun ċertifikat mill-Korporazzjoni skond ir-regola 11 bħala impjieg ta’ impjegat addizzjonali. (3) Meta impjegat ta’ kumpannija li jitqies biex jiġi kalkulat il-kreditu ta’ taxxa ma jibqax fl-impjieg ta’ dik il-kumpannija, tkun xi tkun ir-raguni, għal żmien ta’ mill-inqas tliet snin, u ma jiġix sostitwit validament b’impjegat ieħor kif provdut fis-subregola (4), huwa għandu jitqies li qatt ma kien impjegat addizzjonali u għandhom japplikaw id-disposizzjonijiet tar-regola 13. (4) Impjegat jitqies li giesos titwit validament jekk: (a) fi żmien tliet xhur mid-data tat-tmiem ta’ l-impjieg il-prinċipal jimpjega individwu ieħor minfloku; u (b) dwar l-impjeg ta’ l-impjegat sostitut jitwettqu l-kondizzjonijiet tas-subregola (2), ħlief li l-fatt li jkun impjieg flok ieħor ma jitqiesx, fih innifsu, bħala ksur tal-kondizzjoni tal-paragrafu (d) ta’ dik is-subregola; u (ċ) it-total taż-żminijiet ta’ impjieg ta’ l-impjegat oriġinali u tas-sostitut jew sostituti tiegħu ma jkunx inqas minn sitt aw tletin xahar. (5) Impjegat sostitut jista’ jiġi validament sostitwit bl-istess mod, u ż-żmien ta’ l-impjieg tiegħu għandu wkoll jitqies għall-għan tas-subregola (4)(ċ). (6) Fil-kalkolu ta’ l-għadd ta’ impjegati addizzjonali, impjegat u s-sostitut jew sostituti tiegħu jgħoddu bħala impjegat addizzjonali wieħed. 11. Ċertifkat ta’ impjegati addizzjonali. (1) Kumpannija li l-proġett tagħha jkun approvat skond dawn ir-regoli għandha tagħmel u tagħti lill-Korporazzjoni dikjarazzjoni li jkun fiha dak it-tagħrif dwar l-impjegati tagħha li jkun meħtieġ biex il-Korporazzjoni tkun tista’ tistabbilixxi l-għadd ta’ impjegati addizzjonali u s-sosti tuti tagħhom, liema tagħrif għandu jkun fih- (a) l-għadd ta’ individwi li jkunu fl-impjieg tal-kumpannija qabel il-bidu tal-proġett u l-għadd u l-parti kolaritajiet ta’ l-individwi li jkunu impjegati minnha bħala impjegati fulltime matul iż-żmien tal-proġett u sa tliet snin wara t-tmiem tiegħu; (b) dak it-tagħrif u dettalji oħra li l-Korporazzjoni tista’ tqis li jkunu rilevanti. (2) Id-dikjarazzjoni għandha ssir kull tant żmien skond kif titlob il-Korporazzjoni. (3) Meta l-Korporazzjoni tkun sodisfattali kumpannija li qed twettaq jew li tkun wettqet proġett approvat tkun impjegat individwu li jikkwalifika bħala impjegat addizzjonali skond id-disposizzjonijiet tar-regola 10, u li tkun kisbet it-tagħrif kollu li qieset rilevanti dwar l-impjegati tal-kumpannija, hija għandha toħroġ ċertifikat li jkun juri dak: iżda dak iċ-ċertifikat għandu jkun mingħajr preġudizzju għar-regola 10(3). 12. Il-kalkolu tal-kreditu ta’ taxxa. (1) Il-kreditu ta’ taxxa li jkollha jedd għalih kumpannija għal sena ta’ stima dwar proġett approvat jiġi kalkolat kif ġej: (a) l-ammont ta’ nfieq permissibbli li jaqa’ taħt kull kategorija ta’ nfieq imniż/la fit-tifsira ta’ "nfieq kwalifikanti" fir-regola 2 umin fuq bejn id-data tal-bidu taż-żmien tal-proġett u l-aħħar tas-sena li taħbat minnufih qabel dik is-sena ta’ stima jiġi moltiplikat bil-perċentwali rispettiva murija fl-Iskeda; (b) ir-rizultati li jinkisbu taħt il-paragrafu (a) għall-kategoriji differenti ta’ nfieq jingħaddu u t-total jiġi moltiplikat bl-għadd ta’ impjegati addizjonali impjegati mill-kumpannija bejn id-data tal-bidu taż-żmien tal-proġett u tmiem is-sena li taħbat minnufih qabel dik is-sena ta’ stima; (ċ) ir-rizultat miksub taħt il-paragrafu (b) imbagħad jitnaqqas bl-ammont ta’ kreditu ta’ taxxa, jekk ikun hemm, li jkun intalab qabel għal snin ta’ stima ta’ qabel dwar il-proġett inkwistjoni. (2) Minkejja d-disposizzjonijiet tas-subregola (1) il-kreditu ta’ taxxa li jkollha jedd għalih kumpannija dwar proġett approvat ma għandux jaqbeż, fit-total tiegħu- (a) f’każ ta’ intrapriża żgħira jew ta’ daqs medju, ħamsin fil-mija ta’ l-ispiża totali tal-proġett inkwistjoni u konformement ma’ l-Artikolu 4 tar-Regolament tal-Kummissjoni (KE) Nru 70/2001 dwar l-applikazzjoni ta’ l-Artikoli 87 u 88 tat-Trattat tal-Komunità Ewropea għal għajnuna mogħtija mill-Istat lil intrapriżi żgħar jew ta’ daqs medju, kif emendat sussegwentement; u (b) f’każ ta’ kull kumpannija oħra, erbgħin fil-mija ta’ l-ispiża totali tal-proġett inkwistjoni, kalkolat b’referenza għall-ekwivalenti ta’ l-għotja netta: Iżda meta l-kumpannija inkwistjoni tkun ħadet għajnuna mill-Istat dwar infieq magħmul fit-twettiq tal-proġett, b’mod li ma jkunx dak provdut f’dawn ir-regoli, il-limitu msemmi fil-paragrafu (a) jew (bIżda meta l-kumpannija inkwistjoni tkun ħadet għajnuna mill-Istat dwar infieq magħmul fit-twettiq tal-proġett, b’mod li ma jkunx dak provdut f’dawn ir-regoli, il-limitu msemmi fil-paragrafu (a), skond il-każ, għandu jonqos bil-valur ta’ dik l-għajnuna: Iżda wkoll il-kumpannija għandha tkun unikament responsabbli għall-korrettezza tal-kalkolu tal-limitu msemmi u, meta jkun applikabbli, tat-tnaqqis. (3) Il-kreditu ta’ taxxa jittieħed bħala tnaqqis mit-taxxa li jkollha titħallas fuq qliegħ jew profitti li ġejjin minn operazzjonijiet backoffice, u ma jingħatax bħala tnaqqis minn taxxa li jkollha titħallas fuq qliegħ jew profitti minn xi għajn oħra; u kull ammont ta’ kreditu ta’ taxxa dovut għal sena ta’ stima li ma jinqatax f’dik is-sena jista’ jittieħed ’il quddiem u jitnaqqas mit-taxxa li jkollha titħallas fuq qliegħ jew profitti minn operazzjonijiet backoffice fisnin ta’ wara: Iżda kull parti ta’ kreditu ta’ taxxa li ma titteħidx sas-sena ta’ stima 2013 ma għandux jittieħed ’il quddiem u l-jedd għal kreditu dwar dak l-ammont mhux meħud jintilef. (4) Kap. 325. Kap. 325. Meta kumpannija tikkwalifika, dwar sena ta’ stima, għal kreditu ta’ taxxa kemm taħt l-Att dwar il-Promozzjoni ta’ Negozji kif ukoll taħt id-disposizzjonijiet ta’ dawn ir-regoli, hija għandha tieħu l-kreditu ta’ taxxa taħt l-Att dwar il-Promozzjoni ta’ Negozji qabel ma ssirx itpaċija dwar il-kreditu ta’ taxxa taħt dawn ir-regoli. (5) Kreditu ta’ taxxa dovut skond dawn ir-regoli ma joħloqebda jedd għal xi ħlas lura. 13. (1) Fiċ-ċirkostanzi msemmija fir-regoli 8(3) u 10(3) il-kreditu ta’ taxxa inkwistjoni għandu jithassar jew jiġi kalkolat mill-ġdid, skond il-każ. (2) It-tħassir jew il-kalkolazzjoni mill-ġdid ta’ kreditu ta’ taxxa joħloq obbligu tal-kumpannija li tħallas ammont ta’ taxxa, b’żjieda ma’ kull debitu ieħor ta’ taxxa, li jkun daqs it-tnaqqis fil-kreditu ta’ taxxa li jirriżulta mit-tħassir jew kalkolazzjoni mill-ġdid, u dak l-ammont jitqiestaxxa li għandha titħallas taħt l-Att għas-sena ta’ stimali tiġi minnufih wara dik li fiha tissussisti l-kawża għal dak it-tħassir jew kalkolazzjoni mill-ġdid, u hekk għandha tiġi dikjarata u mħallsa mill-kumpannija inkwistjoni. 14. Kumpannija li tingħatalha ittra ta’ approvazzjoni skond ir-regola 7 għandha tagħti lill-Korporazzjoni, mhux aktar tard minn xahrejn wara d-data tal-prospett tat-taxxa relattiv, kopja tal-prospett tat-taxxa għal dik is-sena ta’ stima li fiha jkun jista’ jintalab għall-ewwel darba l-kreditu ta’ taxxa relattiv skond dik l-approvazzjoni u għal kull sena ta’ stima sussegwenti li fiha jkun jista’ jibqa’ jintalab dak il-kreditu ta’ taxxa, irrispettivament minn jekk il-benefiċċju jintużax jew le. 15. Sorveljanza mill-Korporazzjoni. (1) Meta l-Korporazzjoni toħroġ ittra ta’ approvazzjoni lil kumpannija skond ir-regola 7, din tista’, minn żmien għal żmien, tagħmel reviżjonijiet ta’ kotba u dokumenti, tagħmel spezzjonijiet fuq il-post fil-fondi ta’ dik il-kumpannija u tagħmel sorveljanza oħra skond kif jidhrilha li jkun meħtieġ għall-għanijiet ta’ dawn ir-regoli u għal kull ħaġa li tkun rilevanti għal applikazzjoni approvata. (2) L.S.325.06 B’żieda mad-data base li tinżamm taħt id-disposizzjonijiet tar-Regolamenti dwar il-Promozzjoni tan-Negozju, il-Korporazzjoni għandha żżomm ukoll databa se ta’ kull għajnuna mogħtija lil, jew mitluba minn, kumpannija taħt dawn ir-regoli għal għaxar snin mid-data li fiha tkun ingħatat għajnuna individwali għall-aħħar darba, sabiex - (a) tivverifika jekk id-disposizzjonijiet ta’ dawn ir-regoli jkunux ġew osservati; (b) tagħti lill-Bord ta’ Sorveljanza fuq Għajnuna Mogħtija mill-Istat dik l-informazzjoni li dan ikun jista’ jeħtieġ; u (ċ) tinforma lill-Kummissarju jekk il-krediti mitluba skond dawn ir-regoli jkunux ġew kalkolati sew. 16. Minkejja d-disposizzjonijiet l-oħra ta’ dawn ir-regoli, il-Kummissarju jista’ jagħmel dak l-istħarriġ u dawk il-verifiki li huwa jqis adatti skond id-disposizzjonijiet ta’ l-Att dwar it-Taxxa fuq l-Income, u għandu l-jedd, wara li jikkonsulta lill-Korporazzjoni, li ma jippermetti ebda kreditu ta’ taxxa jekk l-applikanti tikser xi disposizzjoni ta’ l-Att dwar it-Taxxa fuq l-Income jew l-Att dwar is-Sigurtà Soċjali jew xi leġislazzjoni sussidjarja magħmula taħthom. 17. Prospett tat-taxxa elettroniku. Ebda kreditu ta’ taxxa ma jkun dovut lil kumpannija taħt dawn ir-regoli għal xi sena ta’ stima jekk dan ma jintalabx fil-parti adatta ta’ prospett tat-taxxa mibgħut b’mezzi elettroniċi sa mhux iktar tard mid-data tal-prospett tat-taxxa relattiv. 18. Regolament tal-Kunsill (KE) Nru. 70] ż001. Biex ikun hemm jedd għall-benefiċċju taħt dawn ir-regoli għandhom jiġu osservati wkoll il-kondizzjonijiet ulterjuri li ġejjin: (a) ma jkunux qed jintalbu u sussegwentement ma jintal bux xi benefiċċji oħra minn xi persuna fuq l-istess attività jew proġett taħt xi liġi oħra li taghti skemi ta’ inċentivi fiskali; (b) id-debiti kollha ta’ taxxa, inklużi ammonti dovuti dwar taxxa ta’ l-FSS kif ukoll kontribuzzjonijiet tas-sigurtà soċjali, dovuti saż-żmien ta’ l-applikazzjoni, ħlief għal xi taxxa li dwarha jkun hemm kwistjoni, għandhom ikunu tħallsu jew ikunu qegħdin jitħallsu skond ftehim formali magħmul mal-Kummissarju. 19. Kondizzjonijiet ulterjuri. In kwant u jipprovdu għal u jirregolaw benefiċċji għal intrapriżi żgħar jew ta’ daqs medju, dawn ir-regoli huma magħmulin u għandhom jiġu applikati skond ir-Regolament tal-Kunsill (KE) Nru 70/2001 dwar l-applikazzjoni ta’ l-Artikoli 87 u 88 tat-Trattat tal-Komunità Ewropea għal Għajnuna mogħtija mill-Istat lil intrapriżi żgħar jew ta’ daqs medju, kif sussegwentement emendat.